Peru vicekaraliste
Peru vicekaraliste (spāņu: Virreinato del Perú) bija Spānijas Impērijas koloniālā administratīvā vienība, kas sākotnēji ietvēra lielāko daļu Spānijas īpašumu Dienvidamerikā un tika pārvaldīta no Limas. Tā 16. un 17. gadsimtā tika uzskatīta par svarīgāku par Jaunspāniju. Tomēr laika gaitā vicekaraliste zaudēja lielu daļu savas teritorijas, jo laikā no 1580. līdz 1640. gadam, kad Spānija kontrolēja Portugāli, Portugāle paplašinājās uz rietumiem no Tordesiljas līnijas, kā arī izveidojot Jaunās Granadas un Riodeplatas vicekaralistes. Tā rezultātā vicekaralistes nozīme pēdējā tās pastāvēšanas laikā ievērojami samazinājās. Peru vicekaraliste beidza pastāvēt 1824. gadā Dienvidamerikas Neatkarības kara un Peru neatkarības pasludināšanas rezultātā.